stanford-oval/wikipedia huggingface dataset:
Michael Gruber

| Mitalit | Mitalit | Mitalit |  |
| --- | --- | --- | --- |
|  Michael Gruber |  Michael Gruber |  Michael Gruber |  |
Maa:   Itävalta
Miesten yhdistetty
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | joukkuekilpailu |  |
|  Pronssia | Salt Lake City 2002 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2003 | joukkuekilpailu |  |
|  Pronssia | Obertsdorf 2005 | joukkuekilpailu |  |
Michael Gruber (s. 5. joulukuuta 1979 Schwarzach im Pongau) on itävaltalainen uransa lopettanut yhdistetyn kilpailija.
Gruber oli voittamassa yhdistetyn joukkuekilpailun kultamitalia Itävallan joukkueessa Torinon olympialaisissa 2006. Hän kuului joukkueeseen myös Salt Lake Cityn olympialaisissa 2002, jossa Itävalta sijoittui pronssille. Gruberin paras sijoitus olympialaisten henkilökohtaisessa kilpailussa on Torinon olympialaisten normaalikilpailun kahdestoista tila.
Gruberilla on kaksi mitalia maailmanmestaruuskilpailuista. Kultamitalin hän voitti Val di Fiemmen joukkuekilpailussa vuonna 2003 ja samassa lajissa pronssia Oberstdorfissa 2005. Oberstdorfin MM-kilpailuissa Gruber ylsi uransa parhaisiin arvokilpailusijoituksiinsa sijoittuen viidenneksi sprinttikilpailussa ja kuudenneksi normaalikilpailussa.
Urallaan Gruber on sijoittunut kaksi kertaa palkintokorokkeelle maailmancupin osakilpailuissa. Hän oli kolmas Val di Fiemmen yhteislähtökilpailussa joulukuussa 2003 ja vuotta myöhemmin Trondheimin sprinttikilpailussa toinen.
Orvokki Peltola

Eva Aino Orvokki Peltola (10. marraskuuta 1919 Vahto – 2003) oli suomalainen kirjailija.
Peltola tuli ylioppilaaksi vuonna 1947 ja valmistui filosofian kandidaatiksi Turun yliopistossa 1954. Hän toimi arkistonhoitajana Turun Sanomissa 1945–1963 ja kirjaajana sekä arkistonhoitajana Turun kaupungin puhelinlaitoksella vuodesta 1963. Peltolan vanhemmat olivat Juho Mäkelä ja Johanna Peltola.
Teoksia

Kuja johtaa tielle : romaani. Karisto 1964
Michael Fora

| Michael Fora> Henkilötiedot |
| --- | --- |
Syntynyt: 30. lokakuuta 1995 (ikä 28) Giubiasco, Sveitsi
Kansalaisuus:   Sveitsi
Jääkiekkoilija
Lempinimi:  Mike
Pelipaikka:  puolustaja
Maila:  oikea
Pituus:  192 cm
Paino:  98 kg
Seura
Seura:  HC Ambrì-Piotta
Sarja:  National League A
Pelinumero:  29
Pelaajaura
Pääsarjaura:  2015–
Aik. seurat:  GDT Bellinzona (Sveitsi I) Charlotte Checkers (AHL)
Michael Fora (s. 30. lokakuuta 1995 Giubiasco, Sveitsi) on sveitsiläinen jääkiekkopuolustaja, joka pelaa NLA-joukkue HC Ambrì-Piottassa. Hän laukoo oikealta.
Ura > Seuraura

Fora on GDT Bellinzonan kasvatti. Hän voitti kaudella 2008–2009 pelipaikastaan huolimatta seuran U15-junioreiden piste- ja syöttöpörssin tehoilla 26+24=50. Kaudella 2009–2010 Fora siirtyi HC Ambrì-Piottaan. Kaudella 2013–2014 hän toimi seuran A-nuorten kapteenina. Fora oli joukkueen tehokkain puolustaja tehoilla 5+4=9. Hän debytoi samalla kaudella myös miesten peleissä pelattuaan kasvattajaseurassaan GDT Bellinzonassa seitsemän runkosarja- ja viisi karsintasarjan ottelua Sveitsin kolmanneksi korkeimmalla sarjatasolla 1. ligassa sekä yhden Sveitsin Cupin karsintojen ottelun.
WHL-joukkue Kamloops Blazers varasi Foran 66. pelaajana CHL:n varaustilaisuudessa 2014. Hän siirtyi joukkueeseen kaudeksi 2014–2015. Kaudeksi 2015–2016 Fora palasi Ambrì-Piottaan. Hänen tulokaskautensa National League A:ssa toi 32 runkosarjaottelussa tehot 3+3=6 ja kuudessa playout-ottelussa yhden syöttöpisteen.
Kesällä 2016 NHL-varaamaton Fora osallistui Dallas Starsin kehitysleirille. Kaudella 2017–2018 hän nousi vain 21-vuotiaana Ambrì-Piottan kapteeniksi. Fora teki NLA:n yhden kauden piste-ennötyksensä tehoilla 6+21=27.
Kesäkuussa 2018 Fora teki kaksivuotisen NHL-tulokassopimuksen Carolina Hurricanesin kanssa. Syksyn harjoitusleirin päätteeksi seura lähetti hänet AHL-joukkue Charlotte Checkersin vahvuuteen. Fora mahtui joukkueen kokoonpanoon neljän ensimmäisen kierroksen aikana vain yhteen otteluun. Checkersin oli määrä lähettää hänet edelleen ECHL-joukkue Florida Everbladesin vahvuuteen, mutta Fora ei kuitenkaan suostunut siirtoon. Lopulta Hurricanes asetti hänet siirtolistalle aikomuksenaan purkaa Foran sopimus. Koska mikään toinen NHL-organisaatio ei napannut häntä vuorokauden kuluessa, Fora palasi kevääseen 2021 asti ulottuvalla sopimuksella kotimaahansa HC Ambrì-Piottan riveihin.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Fora edusti Sveitsiä MM-kilpailuissa vuonna 2018, jolloin hän voitti hopeaa. Yhteensä Fora on pelannut 24 A-maaottelua tehopistein 4+2=6.
Fora pelasi myös alle 20-vuotiaiden MM-kilpailuissa vuonna 2015. Hän pelasi myös alle 19-vuotiaiden World Junior A Challengessa vuonna 2013. Yhteensä Fora on pelannut 26 nuorten ja kolme poikien maaottelua.
Michael Grätzel

Grätzel Millennium-palkinnon jakotilaisuudessa
Michael Grätzel (s. 11. toukokuuta 1944 Saksa) on sveitsiläinen kemiantekniikan professori, joka työskentelee Lausannessa École polytechnique fédérale de Lausannessa (EPFL). Hän syntyi Saksassa, mutta hänellä on Sveitsin kansalaisuus. Grätzel on kehittänyt kasvien fotosynteesiä jäljittelevän aurinkokennon, joiden odotetaan korvaavan kalliit piikennot. Kennojen tuotanto alkoi 2009. Grätzel sai vuoden 2010 Millennium-teknologiapalkinnon.
Park Eun-chul

| Mitalit> Maa:   Etelä-Korea.Miesten kreikkalais-roomalainen paini. Olympialaiset  | Mitalit> Maa:   Etelä-Korea.Miesten kreikkalais-roomalainen paini. Olympialaiset  | Mitalit> Maa:   Etelä-Korea.Miesten kreikkalais-roomalainen paini. Olympialaiset  | Maa:   Etelä-Korea> Miesten kreikkalais-roomalainen paini. |
| --- | --- | --- | --- |
|  Pronssia | Peking 2008 | 55 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2005 | 55 kg |  |
|  Hopeaa | Baku 2007 | 55 kg |  |
|  Pronssia | Guangzhou 2006 | 55 kg |  |
Park Eun-chul (hangul 박은철, hanja 朴殷哲, Bak Eun-cheol, s. 18. tammikuuta 1981) on eteläkorealainen kreikkalais-roomalaisen tyylin painija ja olympiamitalisti. Pääasiassa 55 kilogramman painoluokassa kilpaileva Park saavutti olympiapronssia Pekingistä 2008. Maailmanmestaruuskilpailuista hän on saavuttanut kaksi hopeamitalia ja yhden pronssimitalin. Maailmancupissa Park sijoittui sarjassaan kolmanneksi vuonna 2008, opiskelijoiden MM-kilpailuissa hopealle vuonna 2002, ja vuonna 2007 hän voitti kultaa sotilaiden maailmankisoissa. Nuorten sarjoissa Parkin parhaat saavutukset olivat junioreiden MM-kilpailujen neljäs sija vuonna 1999 ja junioreiden Aasian-mestaruuskilpailujen hopeamitali vuonna 1998.
Park edustaa seuratasolla Sengmu Wrestling Clubia. Häntä valmentaa kokenut entinen arvokisapainija Park Myung-suk. Painimisen ohella Park työskentelee sotilaana.
Urheilu-ura > Nuorten sarjoista aikuisten tasolle

Ensimmäinen Parkin kansainvälinen arvokisaturnaus oli Almatyssa järjestetty junioreiden Aasian-mestaruusturnaus vuonna 1998, mistä hän saavutti sarjan 49 kg hopeamitalin. Samana vuonna hän osallistui samassa sarjassa ikäluokkansa MM-kilpailuihin, joissa hän sijoittui kuudenneksi. Seuraavan vuoden junioreiden MM-kilpailuissa Park kilpaili kahdessa painoluokassa: 50 kg:n painoluokassa hän sijoittui neljänneksi ja 58 kg:n painoluokassa yhdeksänneksi. Vuonna 2000 Park sijoittui junioreiden MM-kilpailuissa seitsemänneksi.
Vuosituhannen vaihteessa Park siirtyi painimaan aikuisten tasolle. Vuonna 2000 hän sijoittui sarjassa 54 kg kuudenneksi Tokiossa järjestetyissä opiskelijoiden MM-kilpailuissa. Seuraavana vuonna Osakassa käydyissä Itä-Aasian kisoissa Park jäi mitalien ulkopuolelle, neljänneksi. Vuonna 2002 55 kg:n painoluokkaan noussut Park sijoittui ensimmäisen kerran aikuisten tasolla kolmen parhaan joukkoon: hän paini Edmontonissa käydyissä opiskelijoiden MM-kilpailuissa finaaliin, jossa edellisvuoden maailmanmestari, iranilainen Hassan Rangraz vei voiton. Tämän jälkeen Park ei osallistunut kansainvälisiin turnauksiin yli kolmeen vuoteen.
Urheilu-ura > MM-mitaleja

Syyskuussa 2005 Park teki paluun suuriin kilpailuihin osallistumalla ensimmäistä kertaa MM-kisoihin, jotka tuolloin järjestettiin Budapestissa. Vireessä ollut Park voitti kolmella ensimmäisellä kierroksella valkovenäläisen vastustajansa jaksoin 2–0, tanskalaisen kilpailijan jaksoin 2–1 ja naapurivaltio Korean demokraattisen kansantasavallan edustajan jaksoin 2–0. Välierässä Parkia vastaan asettui edellisen vuoden olympiavoittaja, unkarilainen István Majoros, joka Parkin onnistui voittaa tasaisen ottelun jälkeen jaksoin 2–1. Loppuottelussa Parkin vastustajaksi asettui ensimmäisissä aikuisten arvokisoissaan paininut iranilainen, Hamid Soryan Reihanpour. Soryan voitti ottelun jaksoin 2–0, ja iranilaisen tavoin myös Park saavutti ensimmäisen MM-mitalinsa, hopean.
Seuraavan vuoden MM-kilpailuissa Guangzhoussa Park voitti ensimmäisellä kierroksella edellisvuoden Euroopan mestarin, venäläisen Viktor Korablevin 2–0 ja toisella kierroksella hallinneen Euroopan mestarin, armenialaisen Roman Amoyanin tiukan kamppailun jälkeen 2–1. Kolmannella kierroksella Park sai luovutusvoiton loukkaantuneesta pohjoiskorealaisesta vastustajastaan. Välierässä Park hävisi tuoreelle EM-pronssimitalistille Rövşən Bayramoville 0–2. Neljän parhaan joukkoon selviytyminen tarkoitti kuitenkin pääsyä suoraan pronssiotteluun, johon Parkin vastustajaksi keräilyeristä paini unkarilainen Tibor Oláh. Park voitti ottelun jaksoin 1–2 (pisteet 1–3), ja saavutti painijanuransa toisen MM-mitalin. Joulukuussa Aasian kisoissa Dohassa Park hävisi ensimmäisen ottelunsa japanilaisvastustajalleen, ja kun tämä hävisi seuraavan ottelunsa, jäi Park 13 kilpailijan joukossa yhdeksänneksi.
Vuonna 2007 Park osallistui Bakussa järjestettyihin MM-kilpailuihin. Ensimmäisessä ottelussaan Park kävi tasaisen kamppailun venäläistä Nazir Mankijevia vastaan ja voitti tämän jaksoin 1–2. Seuraavalla kierroksella Park selätti tunisialaisvastustajansa, ja kolmas vastustaja, Rövşən Bayramov, ei saanut pistettäkään Parkia vastaan. Kun Park vielä voitti välierässä uzbekistanilaisvastustajansa, selviytyi hän toista kertaa urallaan MM-kilpailujen loppuotteluun. Loppuottelussa Park otteli jälleen Iranin Soryania vastaan, ja hävisi. Saavutettu hopea oli Parkille jo kolmas peräkkäinen MM-mitali. Vuonna 2007 Park kilpaili vielä sotilaiden maailmankisoissa, joissa hän voitti kultaa ennen toiseksi jäänyttä Ukrainan Vjugar Ragimovia.
Urheilu-ura > Olympiamitalistiksi

Vuoden 2008 helmikuussa Park sijoittui kolmanneksi maailmancupin 60-kiloisten painoluokassa. Elokuussa hän osallistui Pekingin kesäolympialaisiin 55 kilogramman painoluokassa. Park aloitti toiselta kierrokselta, ja ensimmäinen vastustaja, tanskalainen, hävisi jaksoin 0–2 (pisteet 1–8). Myös toisen kierroksen yhdysvaltalaiskilpailija hävisi jaksoin 0–2 (3–9). Välierässä Park kohtasi Venäjän Mankijevin, ja kamppailusta tuli edellisvuoden ottelun tapaan tasainen. Ensimmäisen, 1–1-tasapisteisiin päättyneen erän voitti Park, mutta toisen erän voitti Mankijev selvästi 0–6. Kolmannen erän Mankijev väänsi nimiinsä pistein 1–2 ja eteni loppukilpailuun, ja aina olympiavoittoon asti. Pääkaaviossa neljän parhaan painijan joukkoon selviytynyt Park pääsi kuitenkin painimaan vielä suoraan pronssimitalista. Pronssiottelussa Parkia vastaan asettui jälleen Iranin Soryan, jolle tämä oli hävinnyt kahdesti MM-finaaleissa. Tällä kertaa Park kuitenkin voitti tasaisen ottelun molemmat erät, ja saavutti pronssisen olympiamitalin. Pekingin kesäolympialaiset on Parkin viimeisin painin arvokilpailu.
Saavutukset

Kreikkalais-roomalainen paini. Sarja 55 kg, ellei toisin mainittu.
Olympiapronssia Pekingistä 2008
MM-kilpailuista hopeaa Budapestistä 2005 ja Bakusta 2007, pronssia Guangzhousta 2006
Maailmancupissa kolmas vuonna 2008 (sarja 60 kg)
Aasian kisoissa yhdeksäs Dohassa 2006
Sotilaiden maailmankisojen kultaa 2007
Opiskelijoiden MM-kilpailujen kultaa 2002 ja kuudes 2000 (sarja 54 kg)
Itä-Aasian kisojen neljäs 2001 (sarja 54 kg)
Junioreiden MM-kilpailuissa parhaimmillaan neljäs vuonna 1999 (sarja 50 kg)
Junioreiden Aasian-mestaruuskilpailujen hopeaa 1998
Orvokkikolibrit

| Orvokkikolibrit |
| --- | --- |
 Iso-orvokkikolibri
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Orvokkikolibrit Colibri  Spix, 1824
Katso myös
   Orvokkikolibrit Wikispeciesissä   Orvokkikolibrit Commonsissa 
Infobox OKNimi-testi OK: 
Orvokkikolibrit (Colibri) on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.
Orvokkikolibrilajit

Rusko-orvokkikolibri (Colibri delphinae)
Viherorvokkikolibri (Colibri thalassinus)
Iso-orvokkikolibri (Colibri coruscans)
Valko-orvokkikolibri (Colibri serrirostris)
Ovoidit

Ovoidit, Marvel-universumin luoma avaruusrotu ensiesiintymisessään (kuvitus Jack Kirby).
Ovoidit ovat Marvel-kustantamon sarjakuvissa esiintyvä avaruusrotu, jonka ensiesiintyminen tapahtui Fantastic Four- lehden numerossa 10 (tammikuu 1963). Rodun loivat Stan Lee ja Jack Kirby. Ovoidit ovat tunnettuja kyvystään vaihtaa tajuntaansa toisen elävän olennon kanssa. Kykyä onkin usein käytetty Deus ex machina- tyyppisenä juonielementtinä.
Historia

Vain vähän tiedetään ovoidien historiasta, kulttuurista tai yhteiskunnasta. Ovoidit vaikuttavat kuitenkin olevan hyväntahtoinen kansa, joka on kehittänyt historiansa aikana useita ihmisen käsityskyvyn ylittäviä laitteita ja kykyjä. Rodun koti sijaitsee Linnunradalla, Janstakin tähtijärjestelmässä, planeetta Birkeelillä (noin viisi miljoonaa asukasta). Vallitseva hallitusmuoto on demokratia.
Marvel-universumin henkilöistä ovoidit kohtasivat ensimmäiseksi Tohtori Doomin, joka Ihmenelosia ja Namoria vastaan käydyn taistelun (Doom oli yrittänyt vetää Baxter Buildingin aurinkoon) jälkeen oli jäänyt ajalehtimaan avaruuden armoille. Sattumalta rauhanomaiset ovoidit kuitenkin huomasivat hänet ja vetivät Doomin alukseensa. Doom reagoi luonteenomaisesti ja alkoi uhkailla olentoja. Ovoidit vakuuttelivat rauhantahtoisuuttaan ja esittelivät Doomille kykyjään.
Doom vietti ilmeisesti pitkänkin ajan aluksessa, koska todisti erään ovoidin kuolemaa. Tarkastellessaan tapahtumaa, toinen ovoidi kertoi, että rodulla oli kyky vaihtaa tajuntansa toiseen kehoon (joita oli kloonattu tarkoitusta varten). Tällä tavalla kukaan ovoideista ei koskaan kuollut. Ovoidit palauttivat ennen pitkää Doomin maapallolle, jossa hän uusien mielensiirtokykyjensä avulla vaihtoi paikkoja Reed Richardsin kanssa.
Kerran Galactuksen apuri Ilmakävelijä johdatti herraansa kohti uutta planeetta, kun Ovoidit saapuivat vastustamaan Galactusta. Ilmakävelijä taisteli nälästä heikon herransa puolesta ja sai lopulta ovoidien aseesta kuolettavan iskun (joka oli suunnattu Galactukselle). Galactus vetäytyi Ilmakävelijän elottoman ruumiin kanssa.
Fysiologia

Ovoideilla on humanoideja muistuttava fysiologia. Heillä on kellertävä iho ja suhteettoman suuri pää verrattuna muuhun vartaloon. Mielenkiintoista on, että pään koko vaihtelee rodun jäsenillä riippumatta pituudesta. Huolimatta suuresta pituudestaan (ovoidit ovat keskimitaltaan noin 2,4 metriä pitkiä) rotu on honteloa, eikä heidän fyysisistä voimistaan ole vakuuttavaa näyttöä. Suurten aivojensa ansiosta ovoideilla on kuitenkin voimakkaita mentaalisia kykyjä kuten telekineesi.
Kuolemansa lähestyessä ovoidit kykenevät lähettämään mielensä kloonireplikoihin, joten rotu on käytönnössä kuolematon. Tämän kyvyn tarkka lähde ei ole tiedossa. Se saattaa olla luonteeltaan fysiologista (tosin ei tuntematonta maapallon asukkaille, koska Doomkin oppi sen), tai se on aiheutettu ruumiillisten modifiointien avulla tai jonkinlaisella laitteella. Ovoideista ei ole tämän jälkeen kuulunut mitään, kunnes nimettömäksi jäänyt ovoidi auttoi äskettäin Hulktarta pakenemaan skrullien vankilasta maapallolle.
Teknologinen taso

Ovoideilla on kehittynyt korkeakulttuuri, jonka teknologiset saavutukset ylittävät kirkkaasti ihmiskunnan.
Tunnettuja ovoideja > Insidio

Amerikkalaisen Quasar- lehden numerossa 53 (joulukuu 1993) esiteltiin uusi superroisto, Insidio Marvel-universumiin. Hahmon ovat luoneet Mark Gruenwald ja John Hebink. Insidion paljastettiin olevan rodultaan ovoidi vaikka hän poikkeaa fysiikaltaan paljon rodun tunnetuista jäsenistä. Insidio on lihaksikas ja käyttää raskaanoloista taisteluhaarniskaa. Insidio omaa rotunsa muiden jäsenten tavoin mentaalisia voimia, joita hän käyttää psyykkisten hyökkäysten tekemiseen.
Insidious vaikuttaa olevan kiinnostunut toisten olentojen fysiologiasta. Hän oli valmis suorittamaan ruumiinavauksen seuraajien rotuun kuuluvalle Uatulle ja onnistui viiltämään Ikariksen kahtia sahallaan. Musta Salama kuitenkin pelasti tilanteen ja Ikariksen. Nykyään Insidious lienee maassa, tarkemmin sanottuna Venäjällä.
Mary Lamb

| Mary Lamb |
| --- | --- |
 Mary Lamb vuonna 1847 tai aikaisemmin.
Henkilötiedot
Koko nimi:  Mary Ann Lamb
Syntynyt: 1765
Kuollut: 1847 (81–82 vuotta)
Ammatti:  kirjailija
Vanhemmat:  John ja Elizabeth Lamb
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Mary Ann Lamb (1765–1847) oli englantilainen kirjailija. Hän julkaisi yhdessä veljensä Charles Lambin kanssa kertomukset Tales from the plays of Shakespeare (1807) ja osallistui joihinkin veljen kirjallisiin töihin. Lamb surmasi äitinsä ja sairasti sen jälkeen ajoittain mielenhäiriöitä. Hän oli välillä laitoshoidossa, ja muina aikoina veli huolehti hänestä kuolemaansa asti.
Suomennettu teos

Lamb, Charles & Lamb, Mary: Shakespearen satuja . Suomentanut Aina Brummer. Helsinki: Edlund, 1884.
Lamb, Charles & Lamb, Mary: Shakespearen tarinoita.  (Kuvittanut Louis Rhead. Sarja: Kariston klassillinen kirjasto, 55. – uusintapainos Karisto, 1978–1983)  Suomentanut V. E. Hämeen-Anttila. Hämeenlinna:  Karisto, 1935.  ISBN 951-23-1184-4.
Aiheesta muualla

Kuvia tai muita tiedostoja aiheesta Mary Lamb Wikimedia Commonsissa
Lisää luettavaa aiheesta Mary Lamb on Wikiaineistossa
Mary Lamb Projekt Gutenberg
Pallerokirjotähti

| Pallerokirjotähti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Heinäpuukasvit Xanthorrhoeaceae
Alaheimo::  Asphodeloideae
Suku::  Kirjotähdet Haworthia
Laji::  attenuata
Kaksiosainen nimi
 Haworthia attenuata  (Haw.) Haw. 
Katso myös
   Pallerokirjotähti Wikispeciesissä   Pallerokirjotähti Commonsissa 
Infobox OKNimi-testi OK: 
Pallerokirjotähti (Haworthia attenuata) on afrikkalainen mehikasvi. Sitä käytetään koristekasvina.
Pallerokirjotähdellä ei ole lainkaan vartta, vaan sen lehdet kasvavat ruusukkeena suoraan kasvin tyvestä. Vieri vieressä kasvavat ruusukkeet muodostavat lopulta suuria tiiviitä saarekkeita. Ruusukkeen halkaisija on 6–12 cm ja korkeus yleensä saman verran, joskus jopa 25 cm. Lehdet ovat tummanvihreät ja niissä on valkoisten pilkkujen muodostamia enemmän tai vähemmän yhtenäisiä vaakaraitoja. Kasvista on jalostettu monia muotoja jotka poikkeavat toisistaan lähinnä näiden raitojen osalta. On myös kirjavalehtisiä muotoja. Kukat ovat vihertävänvalkoiset.
Pallepähkylä

Pallepähkylä eli samara on kasvien hedelmätyyppi, joka on erikoistunut pähkylän tyyppi. Pallepähkylä on kuiva ja avautumaton hedelmä, jolla on yksi lenninsiipi. Pallepähkylä on eräs sopeutuma ilmateitse leviämiseen. Tämäntyyppisiä hedelmiä on useilla puusuvuilla, kuten jalavilla, saarnilla ja vaahteroilla. Myös koivujen ja leppien pähkylät ovat siipipalteisia ja tuulilevitteisiä, mutta niissä ei ole laajempaa lenninsiipeä, eikä niitä kutsuta samaroiksi.
Lehtosaarnen (Fraxinus excelsior) pallepähkylöitä.
Vuorivaahteran (Acer pseudoplatanus) pallepähkylöitä.
Orvokkipaavalinkukka

| Orvokkipaavalinkukka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Soilikit Streptocarpus
Sektio::  Saintpaulia
Laji::  ionanthus
Kaksiosainen nimi
 Streptocarpus ionanthus  (H.Wendl.) Christenh. (2012) 
Synonyymit
 Saintpaulia ionantha H.Wendl. 
Katso myös
   Orvokkipaavalinkukka Commonsissa 
Infobox OKNimi-testi OK: 
Orvokkipaavalinkukka eli usambaranpaavalinkukka (Streptocarpus ionanthus, syn. Saintpaulia ionantha) on gesneriakasvien heimoon ja soilikkien sukuun kuuluva kasvilaji, joka on kotoisin Itä-Afrikasta Tansaniasta ja Keniasta. Orvokkipaavalinkukka on suosittu kukkiva huonekasvi, jonka jalostettuja lajikkeita kutsutaan ruukkupaavalinkukiksi.
Laji kuului aiemmin Saintpaulia-sukuun, mutta vuonna 2015 julkaistujen tutkimusten mukaan kaikki saintpauliat tulisi luokitella samaan sukuun soilikkien kanssa.
Alalajeja ja muunnoksia

Streptocarpus ionanthus subsp. grandifolius (B.L.Burtt) Christenh.
Streptocarpus ionanthus subsp. grotei (Engl.) Christenh. – amaninpaavalinkukka
Streptocarpus ionanthus subsp. ionanthus – usambaranpaavalinkukka
Streptocarpus ionanthus subsp. mafiensis (I.Darbysh. & Pócs) Christenh.
Streptocarpus ionanthus subsp. occidentalis (B.L.Burtt) Christenh.
Streptocarpus ionanthus subsp. orbicularis (B.L.Burtt) Christenh. – sakarenpaavalinkukka
Streptocarpus ionanthus subsp. pendulus (B.L.Burtt) Christenh. – mtainpaavalinkukka
Streptocarpus ionanthus subsp. rupicola (B.L.Burtt) Christenh. – kenianpaavalinkukka
Streptocarpus ionanthus subsp. velutinus (B.L.Burtt) Christenh.
Streptocarpus ionanthus var. diplotrichus (B.L.Burtt) Christenh. – siginpaavalinkukka
Painin maailmanmestaruuskilpailut 1953

Vuoden 1953 painin maailmanmestaruuskilpailut järjestettiin Napolissa, Italiassa. Ne olivat järjestyksessään 13. kreikkalais-roomalaisen painin viralliset maailmanmestaruuskilpailut. Kisoissa painittiin kahdeksassa painoluokassa. Ensimmäistä kertaa MM-tasolla mukana oli Neuvostoliitto, joka rohmusikin suuren osan mitaleista.
Mitalistit

| Painoluokka | Kultaa | Hopeaa | Pronssia |
| --- | --- | --- | --- |

| 52 kg |  Boris Gurevitš |  Ahmet Bilek |  Maurice Mewis |
| 57 kg |  Artjom Terjan |  Imre Hódos |  Giovanni Cocco |
| 62 kg |  Olle Anderberg |  Umberto Trippa |  Elie Naasan |
| 67 kg |  Gustav Freij |  Kyösti Lehtonen |  Šazam Safin |
| 73 kg |  Georgi Hatvojan |  Miklós Szilvásy |  Franco Benedetti |
| 79 kg |  Givi Kartozia |  Axel Grönberg |  Kalervo Rauhala |
| 87 kg |  August Englas |  Kelpo Gröndahl |  Kurt Rusterholz |
| yli 87 kg |  Bertil Antonsson |  Johannes Kotkas |  Guido Fantoni |
Tilastot maittain

| Sija | Maa | Kultaa | Hopeaa | Pronssia | 4>  sijoja | 5>  sijoja | 6>  sijoja |
| --- | --- | --- | --- | --- | --- | --- | --- |
| 1. |  Neuvostoliitto | 5 | 1 | 1 | - | 1 | - |
| 2. |  Ruotsi | 3 | 1 | - | - | 1 | - |
| 3. |  Suomi | - | 2 | 1 | 2 | - | - |
| 4. |  Unkari | - | 2 | - | 1 | 1 | 1 |
| 5. |  Italia | - | 1 | 3 | - | - | - |
| 6. |  Turkki | - | 1 | - | 2 | 3 | 1 |
| 7. |  Libanon | - | - | 1 | - | - | 1 |
| 8. |  Belgia | - | - | 1 | - | - | - |
| = |  Sveitsi | - | - | 1 | - | - | - |
| 10. |  Romania | - | - | - | 3 | - | 1 |
| 11. |  Alankomaat | - | - | - | 1 | - | - |
| = |  Itävalta | - | - | - | 1 | - | - |
| = |  Tanska | - | - | - | 1 | - | - |
| 14. |  Saksan liittotasavalta | - | - | - | - | 2 | - |
| 15. |  Kreikka | - | - | - | - | - | 1 |
Melbourne (täsmennyssivu)

Melbourne on Victorian osavaltion pääkaupunki Australiassa. Melbourne voi viitata myös seuraaviin paikkoihin, henkilöihin ja asioihin: